איאד סרחאן

איאד סרחאן (בערבית اياد سرحان נולד בשנת 1969) הוא קצין בצה"ל בדרגת אלוף-משנה, אשר שימש כראש מנהלת התיאום והקישור לעזה (רמת"ק עזה) ביחידה לתיאום פעולות הממשלה בשטחים. קודם לכן שימש רמת"ק רמאללה, רמת"ק עוטף ירושלים ורמת"ק בית לחם.

ביוגרפיה 
סרחאן, בנם של נג'יב ושפיקה סרחאן, נולד וגדל במע'אר. בשנת 1988 התגייס לצה"ל כקצין אקדמאי, מילא מספר תפקידים עד להתחלת שירותו במנגנון התיאום הביטחוני, לאחר החתימה על הסכמי אוסלו ותחילת מימושם. בשנת 1995 מונה לקצין במנגנון התיאום הביטחוני. בהמשך שימש סגן מפקד מת"ק שכם וסגן מפקד RSC. בשנת 2003 מונה לסגן רמת"ק וקצין תיאום ביטחוני בבית לחם. לאחר מכן מונה לסגן רמת״ק וקצין תיאום ביטחוני ביריחו. בשנת 2008 מונה לרמת"ק בית לחם. בשנת 2013 מונה לרמת״ק עוטף ירושלים. לאחר מכן מונה לרמת״ק רמאללה בין השנים 2015–2018. שימש כרמת"ק עזה בין השנים 2018–2021, אחריו מונה אל"ם משה טטרו.

חיים אישיים 
סרחאן מתגורר בכפר מע'אר, נשוי ואב לשלושה ילדים. בעל תואר ראשון במדעי המדינה מאוניברסיטת בר-אילן, ותואר שני במדעי המדינה ובביטחון לאומי מאוניברסיטת חיפה.

גלריה

קישורים חיצוניים 

 אל"ם איאד סרחאן דמות מקובלת ואחראית, באתר הכרמל
"במקום הפרות סדר - גידול תותים": הצצה למציאות החדשה ברצועה, ברשת 13
אל"ם איאד סרחאן מונה לראש מנהלת התיאום והקישור לעזה, מבזקים במעריב
יום מבחן בעזה ואזהרה מצה"ל: "התגובה תהיה נחרצת", ynet
 "הפלסטינים מדקלמים כל נאום של בר סימן טוב ושל נתניהו על קורונה", ישראל היום
"אם הייתה להם אפשרות, הרצועה הייתה מתרוקנת מתושביה", מקור ראשון
עשרות רחפנים, סכינים וציוד צלילה: מתפ"ש סיכלה הברחת ענק לעזה, ערוץ 13
תיעוד: עימות בין צה"ל לדייגים מעזה שחורגים מהמרחב המותר, חברת החדשות N12

הערות שוליים 

אלופי-משנה בצה"ל
בוגרי אוניברסיטת בר-אילן
בוגרי אוניברסיטת חיפה
דרוזים ישראלים
מע'אר: אישים
ישראלים שנולדו ב-1969